2024. március 4.

A Henkel közzétette 2023-as fenntarthatósági jelentését

Jelentős előrelépés a Henkel fenntarthatósági céljaiban

* **Klímavédelmi intézkedések:**
* **a gyártás során keletkező CO2-kibocsátás 61 százalékkal csökkent**
* **a megújuló energiaforrásokból vásárolt villamos energia aránya 89 százalékra emelkedett**
* **Körforgásos gazdaság: az újrahasznosított műanyag aránya világszerte 19 százalékra nőtt**
* **Természeti erőforrások: a Solidaridad szervezettel a fenntartható pálma(mag)olajért folytatott együttműködés 10. évfordulója**
* **Törekvés a nemek közötti egyenlőségre: nemsemleges szülői szabadságra vonatkozó iránymutatás bevezetése**
* **Fenntartható megoldások: továbbfejlesztett termékportfólió**
* **Munkavállalói elkötelezettség: bővült a "Sustainability at Heart" program**

Düsseldorf, Németország – A Henkel ma közzétette a 2023-as pénzügyi évre vonatkozó fenntarthatósági jelentését, amelyben beszámol a globális fenntarthatósági stratégiájának végrehajtásában elért eredményeiről, különösen a megújuló energia használata és a körforgásos gazdaság támogatásában. Emellett a vállalat folytatta elkötelezett munkáját egy fenntarthatóbb termékportfólió kialakításán, és tovább bővítette munkavállalói elkötelezettségi programját.

„A fenntarthatóság Céltudatos Növekedési Programunk központi pillére” – mondta Carsten Knobel, a Henkel igazgatóságának elnöke. „Különösen az ilyen kihívásokkal teli időszakban, mint a mostani, a fenntartható cselekvés fontosabb, mint valaha. Ezért folyamatosan dolgozunk fenntarthatósági céljaink megvalósításán, és büszke vagyok arra, hogy tavaly is nagyon jó előrehaladást értünk el. A vezető ESG minősítésekben elért kiváló eredményeink, mint például az ismét elért EcoVadis Platinum értékelés, azt mutatják, hogy jó úton járunk, és hogy erőfeszítéseinket elismerik."

„Tavaly a környezetvédelmi és társadalmi hatásra vonatkozó kötelezettségvállalásaink előmozdítására összpontosítottunk" – tette hozzá Sylvie Nicol, a Henkel Igazgatóságának emberi erőforrásokért, infrastruktúráért és fenntarthatóságért felelős tagja. „Szeretném kiemelni a kulcsfontosságú nyersanyagok fenntartható beszerzése terén elért jelentős előrelépést, például a pálma- és pálmamagolaj tanúsítványt. Mindkét üzletágunkban nagy erőfeszítéseket tettünk a körkörös gazdasághoz való hozzájárulás terén is. Továbbra is kiálltunk a társadalmi igazságosság mellett, és világszerte bevezettük a nemi szempontból semleges szülői szabadságot minden munkavállaló számára."

**Jelentősen javuló fenntarthatósági teljesítmény**

A Henkel "2030+ Fenntarthatósági Ambíciók Keretrendszer" egyértelmű vállalásokat és célokat határoz meg a vállalat globális fenntarthatósági stratégiájára vonatkozóan környezeti-, társadalmi- és felelős vállalatirányítási kérdésekben. A Henkel tavaly jelentős javulást ért el a klímavédelem területén, és a gyártás során keletkező **CO2-kibocsátást** termék/tonnára vetítve **61 százalékkal csökkentette** (a 2010-es bázisévhez képest), miközben **89 százalékra növelte a megújuló forrásokból vásárolt villamos energia arányát**. Emellett 2023-ban összesen **14 további gyárban állították át a termelést szén-dioxid-semleges termelésre**. A **nyersanyagokból és csomagolásból származó CO2-kibocsátás csökkentésében** elért eredményekre építve, amelyek tavaly 17 százalékot tettek ki (termék tonnánként, a 2017-es bázisévhez képest), a Henkel kidolgozta a "nettó zéró" programot minden kibocsátási kategóriára.

A Henkel egyik fő célja a körforgásos gazdaság előmozdítása. Összességében a Henkel világszerte **19 százalékra növelte az újrahasznosított műanyag arányát fogyasztási cikkeinek csomagolásában**. Kiemelkedő példa erre az **újrahasznosított tartalom megduplázása 50 százalékra** az **európai univerzális folyékony mosószerek** teljes **portfóliójában**, beleértve a **Persil** márkát is.

A Henkel folytatta a természeti erőforrások védelmére irányuló erőfeszítéseit is. Ez magában foglalja a nyersanyagok, például a pálmaolaj és a pálmamagolaj felelősségteljes felhasználását. 2023 végén a Henkel **globális szükségleteinek 96 százalékát fenntarthatósági tanúsítvánnyal rendelkező pálma(mag)olajjal tudta fedezni**, és **elérte a 89 százalékos nyomon követhetőségi arányt a malomig**. A pálmaolaj-termelésben részt vevő kistermelők támogatására különös hangsúlyt fektetve a Henkel, **10 éves együttműködését ünnepelte a Solidaridad fejlesztési szervezettel.** **A közös kezdeményezésekből már több mint 39 000 mezőgazdasági kistermelő részesült.** A partnerség az elkövetkező években konkrét projekteken keresztül tovább bővül, többek között Kolumbiában és Indonéziában.

A sokszínűség, egyenlőség és befogadás területén a Henkel egyebek mellett azt a célt tűzte ki, hogy 2025-re minden vezetői szinten elérje a nemek közötti egyenlőséget. Tavaly a **nők aránya a vezetői pozíciókban 39,5 százalékra nőtt**. A nagyobb egyenlőség és családbarát szemlélet iránti elkötelezettség részeként a Henkel **nemi szempontból semleges szülői szabadság programot vezetett be**. Az új irányelv világszerte minden munkavállaló számára **100 százalékos, nyolchetes fizetett szülői szabadságot garantál**, melynek feltétele kizárólag a gyermekgondozói státusz.

**Fenntartható termékportfólió továbbfejlesztése**

Az elmúlt évben a Henkel tovább dolgozott termékportfóliójának fenntartható átalakításán. Ennek egyik példája az **Adhesive Technologies üzletág** egyik projektje. **Az üzletág továbbfejlesztette belső értékelési módszertanát, hogy nagyobb átláthatóságot biztosítson termékportfóliója fenntarthatósági teljesítményét illetően**. Az értékelés eredményei a portfóliómenedzsment részét képezik, mely támogatja a kibocsátáscsökkentést és a körkörös gazdaságot lehetővé tevő új megoldások alkalmazását.

A **Consumer Brands** üzletágban a Henkel 2023-ban elindította az **"It starts with us" kezdeményezést**. A cél az, **hogy a mindennapi életben egyszerű javaslatokkal** – például a mosógép ECO programjának kiválasztásával – **segítsék a fogyasztókat abban, hogy erőforrás-takarékosabb módon használják termékeiket.**

**A fenntarthatóság területén elért eredmények és előrelépések külső elismerése**

A korábbi évekhez hasonlóan a Henkel 2023-as fenntarthatósági teljesítményét több minősítő ügynökség is elismerte, többek között az **EcoVadis**, amely a Henkelt az értékelt vállalatok legjobb 1 százalékába sorolta, és a **Sustainalytics**.

**Globális elkötelezettségi program kibővítve**

A 2022-ben globálisan bevezetett "Sustainability at Heart" program részeként a Henkel célja, hogy tovább ösztönözze munkavállalói elkötelezettségét a fenntarthatóság iránt, és ezért 2023-ban **kibővítette képzési kínálatát**. **Már több mint 10 000 munkavállaló vett részt egy alapképzésen**, amely e-learning formájában számos nyelven és újonnan kifejlesztett formátumban a gyárakban dolgozók számára is elérhető. Emellett vannak mélyreható képzések is, valamint egy új, **Fenntarthatósági Inkubátor Labor** is rendelkezésre áll. Ez utóbbi egy olyan formátum, amely lehetőséget ad a munkavállalóknak, hogy saját fenntarthatósági ötleteiken dolgozzanak.

A Henkelről

A Henkel márkáival, innovációival és technológiáival világszerte piacvezető az ipari és fogyasztói termékek területén. Az Adhesive Technologies üzletágával a Henkel globális vezető a ragasztók, tömítőanyagok és funkcionális bevonatok piacán. A Consumer Brands üzletága révén a vállalat számos piacon és kategóriában világelső, különösen a mosó- és háztartási tisztítószerek, valamint a hajápolás terén. A cég három legerősebb márkája a Loctite, a Persil és a Schwarzkopf. A 2023-as pénzügyi évben a Henkel több, mint 21,5 milliárd euró árbevételt és mintegy 2,6 milliárd euró korrigált üzemi eredményt ért el. A Henkel elsőbbségi részvényeit a német DAX tőzsdeindexben jegyzik. A Henkelnél a fenntarthatóságnak nagy hagyománya van, a vállalat világos fenntarthatósági stratégiát követ meghatározott célokkal. A Henkelt 1876-ban alapították, és ma világszerte mintegy 48 000 munkatársa sokszínű csapatot alkot, akiket az erős vállalati kultúra, a közös értékek és a „Pioneers at heart for the good of generations“ vállalati cél köt össze. További információ: www.henkel.com; [www.henkel.hu](http://www.henkel.hu).

**Kapcsolat:**

**Sina** **Pfanschilling**  **Hanna Philipps**

Tel: +49 211 797-9904 Tel: +49 211 797-3626

Email: sina.pfanschilling@henkel.com Email: hanna.philipps@henkel.com

Henkel AG & Co. KGaA

**Henkel Magyarország Kft.**

Vállalati kommunikáció

Lambert Petra

Tel. (1) 372-5555

Email: vallalati.kommunikacio@henkel.com